tomron87/hebrew-wikipedia-sentences-corpus huggingface dataset:
קוואסי אמיאו – דוקטור מידנייט, חבר בחברת הצדק של אמריקה.
ג'ון בארומן – מלקולם מרלין / הקשת האפל, מנהיגה לשעבר של ליגת המתנקשים אשר כיהן באופן זמני כראס-אל-גול, אשר עתיד להופיע בסדרה כחבר בלגיון האבדון.
אויבו המושבע של אוליבר קווין ואביה הביולוגי של תיאה קווין.
בארומן מגלם את הדמות בסדרה "החץ".
ניל מקדונו – דמיאן דארק, ראש ארגון "כוורת" וחבר לשעבר בליגת המתנקשים.
הופיע בתפקיד אורח בעונתה הראשונה של הסדרה, והופיע בתפקיד חוזר בעונתה השנייה כחבר בקבוצת לגיון האבדון ובעונה השלישית יחד עם ביתו נורה.
הדמות חוזרת להופעת אורח בעונה החמישית בתור הדרן.
סטיבן אמל – אוליבר קווין / החץ הירוק, קשת פורע-חוק הלוחם בפשע הפועל בסטאר סיטי כחץ הירוק, ונעשה לראש העיר.
אמל מככב בתפקיד הראשי בדמות זו בסדרה "החץ", ומגלם בנוסף לגרסת ההווה של הדמות גם גרסה עתידית שלה משנת 2046.
קייטי קסידי – לורל לאנס / הקנרית השחורה, אחותה של שרה ועורכת-דין אשר נעשתה לממשיכת דרכה של אחותה כלוחמת-בפשע בשם "הקנרית השחורה".
קסידי מופיעה בתפקיד לורל לאנס בסדרה "החץ", וכקנרית השחורה החל מעונתה השלישית של הסדרה.
פיטר פרנסיס ג'יימס – דוקטור אלדוס בורדמן, פרופסור באוניברסיטת סנט רוק משנות ה-70 של המאה ה-20 המתמחה בסיפורם של ח'ופו, שיי-ארה והאת'-סט, מודע לגלגול הנשמות שלהם ולקיומו של ונדל סאבאג' והיה בנם באחד מן גלגוליהם הקודמים.
הדמות הופיעה לראשונה בעונתה הרביעית של הסדרה "החץ".
ג'ייסון ביאודין – לואיס סנארט, שוטר מושחת לשעבר אשר נעשה לפושע ואביו המתעלל של לאונרד סנארט.
גרסה מבוגרת של הדמות הופיעה לראשונה בסדרה "הפלאש", בגילומו של השחקן מייקל איירונסייד.
סטפני קורנליוסן – ולנטינה ווסטוק, פיזיקאית סובייטית יוצאת דופן ומלאת חיים המשחקת תפקיד מכריע בגורל המלחמה הקרה.
קרלוס ואלדז – סיסקו ראמון / וייב, חבר בצוות הפלאש ועובד במעבדות סטאר בעל היכולת לחוש "ויברציות" החוזות בעברם או עתידם של האיש עליו הוויברציה או של אנשים הקשורים לו.
ואלדז מופיע בתפקיד זה בסדרה "הפלאש".
ג'וזף דייוויד ג'ונס – קונור הוק / החץ הירוק, נער אפרו-אמריקאי החי בסטאר סיטי בשנת 2046 המושפע מהחץ הירוק וממשיך את דרכו.
בנו של ג'ון דיגל, שותפו של אוליבר קווין המופיע בסדרה "החץ" בתפקיד ראשי.
משנה את שמו במחשבה כי הוא אינו ראוי לשאת את שם אביו.
ג'יימי אנדרו קאטלר – גראנט וילסון / דת'סטרוק, בנו של סלייד וילסון / דת'סטרוק הנעשה לשליט סטאר סיטי העתידית.
מתיו נייבל – ראס-אל-גול, המנהיג לשעבר של ליגת המתנקשים ויריבם של דמיאן דארק וארגון "כוורת" שבהנהגתו.
נייבל גילם את הדמות בעונתה השלישית של הסדרה "החץ".
מילי וילקינסון – טליה אל-גול, בתו הצעירה של ראס-אל-גול.
ג'ונותון שאק – ג'ונה הקס, חייל לשעבר בקונפדרציית המדינות של אמריקה ואקדוחן בעל מוסר מעורפל בזמן המערב הישן ובעל ידע במסע בזמן.
פול בלקתורן – קוונטין לאנס, קפטן במשטרת סטאר סיטי ואביהן של שרה ולורל.
בלקתורן מגלם את דמותו של קפטן לאנס בתפקיד ראשי בסדרה "החץ".
אמילי בט ריקרדס – פליסיטי סמוק, מומחית מחשבים החברה ב"צוות חץ" ומושא אהבתו לשעבר של ריי.
אמילי בט ריקרדס מגלמת את דמותה של פליסיטי סמוק בתפקיד ראשי בסדרה "החץ".
קתרינה לאו – ניסה אל-גול, בתו של ראס-אל-גול ואחותה של טליה אל-גול.
לאו מגלמת את דמותה של ניסה בתפקיד חוזר בסדרה "החץ".
איזבלה הופמן – קלריסה שטיין, אשתו של מרטין שטיין.
השחקנית שאנל סטיבנסון גילמה את דמותה הצעירה של קלריסה משנת 1975. הופמן גילמה את דמותה של קלריסה שטיין בתפקידי אורח בעונתה הראשונה של הסדרה "הפלאש".
בר פאלי – הלנה מטרויה, בשני פרקים בעונה 3
קיינן לונסדייל - וואלי ווסט/קיד פלאש, בנו האבוד של ג'ו ואחיה של איריס, וולי הוא ספידסטר אשר קיבל את כוחותיו בזכות סאביטאר ונלחם בפשע.
קיינן מופיע בתפקיד זה בסדרה הפלאש ונהפך לקיד פלאש בעונה השלישית.
עלי ליברט – לינדזי קרלייל, מושא אהבה פוטנציאלי לשרה לאנס בשנות ה-50.
ג'ול סטייט – רייצ'ל טרנר, מומחית טכנולוגיה ורובוטיקה מהעתיד וצאצאית של ממציאים רבים.
פאייה קינגסלי – הצליינית, מתנקשת העובדת עבור אדוני הזמן שצדה את הצוות דרך תקיפת גרסאותיהם הצעירות מהעבר.
סיליה אימרי – מארי אקסבייר, אמו המאמצת של ריפ האנטר המנהלת בית יתומים ליתומים המיועדים להפוך לאדוני זמן.
ג'סיקה סיפוס – קסנדרה סאבאג', בתו של ונדל סאבאג'.
אגדת האחים קריי הוא סרט פשע-מתח בריטי משנת 2015 שכתב וביים בריאן הלגלנד.
הסרט הוא עיבוד קולנועי לספר The Profession of Violence: The Rise and Fall of the Kray Twins מאת ג'ון פירסון, העוסק בעלייתם ובנפילתם של האחים קריי; מערכת היחסים שקשרה אותם יחד, ומיפתה את הקריירה הנתעבת שלהם עד לנפילתם ולשליחתם למאסר עולם בשנת 1969.
זהו סרטו העלילתי החמישי של הלגלנד.
טום הארדי, אמילי בראונינג, דייוויד ת'ווליס, וכריסטופר אקלסטון מככבים בסרט בתפקידים הראשיים, יחד עם צ'אז פאלמינטרי, פול בטני, קולין מורגן, טרה פיצג'רלד, טארון אגרטון ודאפי בתפקידי משנה.
בשנות ה-50 המאוחרות, רג'ילנד קריי (טום הארדי) הוא מתאגרף לשעבר שהופך לחלק חשוב בעולם התחתון של מזרח לונדון.
בתחילת הסרט, רונלד קריי (טום הארדי), אחיו התאום של רג'י, מאושפז בבית חולים פסיכיאטרי בשל מעשי אלימות פתולוגיים וחוסר יציבות פסיכיאטרי.
רג'י מצליח למשוך בחוטים ומשיג את שחרורו המוקדם של אחיו; שני האחים מאחדים את מאמציהם על מנת להטיל מרותם על חלק נרחב של העולם התחתון של לונדון.
בינתיים, רג'י נכנס למערכת יחסים רומנטית עם פרנסיס שיאה (אמילי בראונינג), אחותו הצעירה של הנהג שלו, פרנק שיאה (קולין מורגן), והדבר מוביל לנישואי הזוג.
בעידודה של פרנסיס, רג'י מנסה לנטוש את חיי הפשע, ולהפוך לבעלים של מועדון לילה יוקרתי, באופן חוקי, אך מתקשה מאוד בכך.
במקביל לעלייתו בעולם התחתון, הוא מתחיל להתעלל בפרנסיס, והיא עוזבת אותו.
בסופו של דבר היא מתאבדת ממנת יתר של תרופות מרשם.
האחים משתפים פעולה עם אנג'לו ברונו (צ'אז פלמינטרי), ראש משפחת פשע מפילדלפיה, על מנת להלבין כספים עבור מאיר לנסקי.
עם זאת, האלימות הפסיכופתית של רוני ממשיכה לגרום לבעיות עם הסקוטלנד יארד, שפותח נגד האחים בחקירה מלאה המנוהלת על ידי ליאונרד "נייפר" ריד (כריסטופר אקלסטון).
האחים ממשיכים בפעילות הפלילית שלהם, עד אשר שניהם נעצרים על ידי המשטרה.
הסרט מסתיים בכתוביות על המסך, שמציינות כי שני האחים הורשעו ברצח ונשלחו למאסר עולם.
רג'י, שחלה בסרטן, שוחרר מהכלא בשנת 2000 לאחר 33 שנה, ומת זמן קצר לאחר מכן, בגיל 66. רוני מת בכלא מהתקף לב בשנת 1995.
ב-12 באוקטובר 2013 הוכרז כי בריאן הלגלנד יביים סרט על פי תסריט שכתב, אשר מתמקד בחייו של רג'י קריי, ואחיו התאום הזהה רונלד - התאומים קריי הידועים לשמצה.
הלגלנד הצהיר שהסרט יתרכז בניסיונות של רג'י לשלוט בנטיות הפסיכופתיות של אחיו הצעיר.
הלגלנד השתתף בפסטיבל קאן, ויחד עם נציגי חברת ההפקות Working Title Films, נפגש עם מפיצים פוטנציאליים של הסרט, והציג בפניהם חומרי גלם מתוך הסרט, של טום הארדי המגלם את התאומים.
ב-18 באפריל 2014, פורסם כי בריאן הלגלנד יכתוב ויביים הסרט, כאשר הצילומים מתוכננים להתקיים בבריטניה, עם טום הארדי בתפקיד הגברי הראשי הכפול.
כעבור חמישה ימים פורסם כי אמילי בראונינג נמצאת במשא-ומתן לגלם את התפקיד הנשי הראשי של הסרט.
צוות הצילום והשחקנים נראו מצלמים מספר סצנות ברחבי לונדון - בטאוור האמלטס ובקרבת תחנת ווטרלו.
כמו כן, התקיימו צילומים גם בגריניץ', ביוני 2014.
שלב הצילומים התחיל ב-12 ביוני 2014. הסרט הוקרן לראשונה בספטמבר 2015.
מימון הסרט התבצע על ידי חברת ההפקות וההפצה StudioCanal, אשר היא בעלת זכויות ההפצה של הסרט בבריטניה, צרפת, ניו זילנד, וגרמניה והזכויות למכירות בינלאומיות, שהחלו בתחילת פסטיבל קאן.
ב-30 באפריל 2014, חברת ההפקות Cross Creek Pictures של בריאן אוליבר רכשה את זכויות ההפצה בצפון אמריקה מ-StudioCanal, ותכננה להעלתו לאקרנים ב-2015 באמצעות עסקת הפצה עם סרטי יוניברסל, עם אוליבר כמפיק הסרט.
כמו כן, הושלמו מכירת זכויות ההפצה של הסרט באסיה, אפריקה וחלק גדול מאירופה.
במקור, נקבע כי הסרט ישוחרר בארצות הברית ב-2 באוקטובר 2015, אך בסופו של דבר התאריך נדחה ל-20 בנובמבר 2015.
הסרט הוקרן בהקרנת בכורה בפסטיבל הסרטים הבינלאומי בטורונטו ב-12 בספטמבר 2015 באולם Roy Thomson Hall.
ב-13 ביוני 2014, תמונה ראשונה מתוך הסרט פורסמה, הכוללת את טום הארדי בדמותם של התאומים קריי.
כרזת הפוסטר של הסרט עוררה עניין תקשורתי: בפוסטר צוטטה חוות-דעת מתוך הגרדיאן, שהעניקה לסרט דירוג של שני כוכבים, אולם העיצוב של הפוסטר - שהציב את שני הכוכבים בין שני ראשי התאומים קריי - היטעה אנשים לחשוב שהסרט קיבל 4-5 כוכבים.
הסרט שוחרר ב-DVD וב-Blu-ray למכירה לצפייה ביתית בבריטניה ב-25 בינואר 2016 ובארצות הברית ב-1 במרץ 2016.
ב-Rotten Tomatoes, הסרט קיבל דירוג של 62% בהתבסס על 146 ביקורות, עם ציון ממוצע של 6 מתוך 10. על פי דעת הקונצנזוס של האתר נכתב: "כסרט גנגסטרים ביוגרפי, אגדת האחים קריי פגום באופן עמוק, אבל כמפגן ראווה של טום הארדי - בתפקיד כפול, לא פחות - הסרט כמעט ועומד בציפיות".
ב-Metacritic, לסרט יש ציון של 55 מתוך 100, בהתבסס על 31 מבקרים, שהעניקו ביקורות "מעורבות או ממוצעות".
אגדות אלף לילה ולילה היא סדרת טלוויזיה מונפשת קנדית, שמבוססת על אוסף הסיפורים "סיפורי אלף לילה ולילה" ועוקבת אחר שחרזדה שבכל פרק מספרת סיפור שונה עם מוסר השכל.
הסדרה נוצרה על ידי שבנאם רזאי ועלי ג'טה, בוימה על ידי צ'אד ואן דה קייר ואלי סוריאנו והופקה על ידי Big Bad Boo.
הסדרה שודרה במקור בקנדה החל מ-25 בדצמבר 2011 עד שנת 2012 בערוץ Teletoon.
בישראל הסדרה שודרה בדיבוב עברי בשנת 2012 בערוץ לוגי.
לסדרה הופקו שתי עונות ו-52 פרקים באורך 12 דקות.
כל פרק מתחיל בארמון, בו בכל פעם ישנה בעיה למשהו אחר.
שחרזדה עוזרת לפתור את הבעיה בעזרת מוסר השכל מהסיפורים שהיא מספרת, בהם לפעמים יש דמויות מהארמון ודמויות שחוזרות על עצמן, ביניהן סינבד והארון א-רשיד.
שחרזדה – בוגרת וחכמה מאוד לגילה.
היא משמשת בארמון כאם, מחנכת ושומרת השלום.
היא עוזרת לילדים בארמון באמצעות סיפורים רבים ומרתקים שהיא מספרת.
שאהריאר – בעלה של שחרזדה.
יש לו ניסיון וידע מועט בשביל להיות מלך טוב.
הוא אנוכי, יהיר, מנופח ומפונק.
דוניאזאד – אחותה הצעירה של שחרזדה.
בת עשר, עצמאית ומלאת שמחת חיים.
היא אוהבת ומכבדת את אחותה הגדולה, שמשמשת כמו אמה.
שאזאמן – אחיו הצעיר בן השמונה עשרה של שאהריאר, דבר שהופך אותו לנסיך.
למרות שהוא נסיך, הוא אוהב כמו כל ילד ספורט, משחקים וממתקים.
מג'יד – יועצו הבכיר של שאהריאר, ואביה של שחרזדה.
בן 50, וכנראה האיש החכם ביותר בארמון.
מיימון – קוף המחמד של שחרזדה.
הדיבוב העברי בוים על ידי ליאור סול, והופק על ידי ענבר שטגר עזרא.
שם הדמות מדבב/ת באנגלית מדבב/ת בעבריתשחרזדהניקול אוליברהדר שחף-מעייןשאהריארקולין מרדוקאיתי עמירדוניאזאדטבית'ה סנט ג'רמייןרז וקניןשאזאמןקאת'י וסלקנעמה אוזןמג'ידפיטר קלאמיססער בדישימיימוןסקוט מק'ניל
בנוסף דיבבו בדיבוב העברי אורלי קטן, אלדד פריבס, אלי לולאי, גלעד קלטר, דורית טל שלו, דן קיזלר, יהונתן מגון, ספיר דרמון, שמחה ברבירו, יותם סחייק ושחר קדוש.
הרעיון לסדרה זו, אשר היא סדרת ההנפשה הראשונה שמבוססת על "סיפורי אלף לילה ולילה", הגיע לשבנאם רזאי בחלום.
ראזי, יחד עם עלי ג'טה, יצרה את הסדרה בהפקת Big Bad Boo.
בטקס MIP Junior שנעשה בשנת 2011 הסדרה נבחרה כאהובה ביותר בין 1027 נכסי ילדים אחרים.
בין השנים 2010 עד 2013 הסדרה הייתה מועמדת ל-11 פרסי ליאו, כאשר היא זכתה בארבעה מהם.
אגדות ברווזים הסרט: אוצר המנורה האבודה הוא סרט קולנוע מונפש אמריקאי לכל המשפחה, מסוגת פנטזיה והרפתקאות, אשר מבוסס על סדרת הטלוויזיה "אגדות ברווזים" שפותחה על ידי ג'ימן מאגון ומתרחשת ביקום דונלד דאק.
הסרט מתרחש בין העונה השלישית לרביעית והאחרונה של הסדרה, ועוקב אחר הדוד קמצוץ, וובי, יואי, דואי ולואי, כשהם מוצאים מנורת קסם אגדית ומנסים להגן עליה ועל ג'יני, השד שבתוכה, מפני המכשף המרושע מרלוק ועוזרו דיג'ון.
הסרט בוים והופק על ידי בוב האת'קוק, על פי תסריט מאת אלן בורנט.
לחני הסרט נעשו על ידי דייוויד ניומן ועריכתו בוצעה על ידי צ'ארלס קינג.
חברות ההפקה של הסרט הן Walt Disney Pictures ו-Disney MovieToons, כאשר זו ההפקה הראשונה של האולפן.
הסרט הונפש על ידי Walt Disney Animation France, כשזו ההפקה השנייה שהנפיש לאחר "המלך בבר" משנת 1989.
הסרט הוקרן לראשונה בבתי הקולנוע בארצות הברית ב-3 באוגוסט 1990 בהפצת Buena Vista Pictures Distribution, וסימן את הפעם הראשונה שחברת וולט דיסני הפיצה לאקרנים סרט מונפש שלא הופק על ידי אולפני ההנפשה של וולט דיסני.
לפני הקרנת הסרט הוקרן הסרט הקצר "Dude Duck" משנת 1951 בכיכובו של דונלד דאק.
בישראל הסרט הוקרן בבתי הקולנוע בדיבוב עברי שבוים והופק על ידי שפרירה זכאי, החל מ-21 בספטמבר 1991. אורך הסרט כ-69 דקות.
במקביל להפצת הסרט, יצא לאור עיבוד קומיקס שמבוסס עליו, כמו כן הפסקול שלו הופץ בשנת 2017 על ידי Intrada Records.
הסרט זכה לביקורות חיוביות מהמבקרים, אך הרוויח רק 18.1 מיליון דולר מתקציב של 20 מיליון דולר, וכתוצאה מכך בוטלו סרטים נוספים שנועדו להיות מבוססים על הסדרה.
בשנת 1991 הסרט היה מועמד לפרס ב-12th Youth in Film Awards, אך הפסיד לסרט "ברנרד וביאנקה במבצע אוסטרליה".
חלק מהדמויות החדשות ומהאירועים שבסרט מופיעים ומוזכרים בעונה הרביעית של הסדרה שהופקה אחריו, ובסדרת האתחול "סיפורים של ברווזים".
אירועי הסרט נמצאים באופן כרונולוגי בין העונה השלישית לרביעית והאחרונה של סדרת הטלוויזיה "אגדות ברווזים", אשר מתרחשת ביקום דונלד דאק.
הסרט מתחיל כאשר הדוד קמצוץ טס למזרח התיכון על מנת לבדוק תיבת אוצר שהתגלתה לאחרונה, שהוא בטוח שהיא מכילה את האוצר של הגנב הגדול קולי באבא, כשהוא מלווה יחד עם וובי, שגרן ואחייניו יואי, דואי ולואי.
למרות שהתאכזב בהתחלה כאשר נראה שהתיבה מכילה רק בגדים ישנים, קמצוץ מתרגש לגלות מפת אוצר עתיקה שנמצאה בכיס של גלימה ישנה, אשר מובילה לאוצר.
החבורה יוצאת למצוא את האוצר בהדרכת הגנב דיג'ון, מבלי לדעת שהוא עובד למעשה עבור המכשף המרושע מרלוק, אשר רוצה מנורה שנכללת באוצר.
הקבוצה מגלה את האוצר של קולי באבא בפירמידה מכוסה בחול.
וובי רואה באוצר את המנורה ומבקשת מקמצוץ לשמור אותה לעצמה, כאשר הוא מסכים לה מכיוון, שלפי דעתו, היא לא שווה דבר.
לאחר שהאוצר נארז להובלה, קמצוץ וקבוצתו נלכדים בחדר מלא עקרבים מפלצתיים על ידי מרלוק ודיג'ון שגונבים את האוצר.
כשהשניים מסתכלים על האוצר הם מגלים שהמנורה לא נמצאת שם וחוזרים בחזרה לפירמידה, שם החבורה לכודה, על מנת למצוא אותה.
כשהם מגיעים לפירמידה, השניים מופתעים לגלות שהחבורה הצליחה להימלט וחזרה לתל-ברווז ללא דבר מלבד המנורה.
ימים לאחר מכן, הילדים מגלים שבתוך המנורה ישנו שד, אשר מעניק לכל אחד מהם שלוש משאלות.
בשביל שלא ינצלו את השד נוספים, ארבעת הילדים מחליטים לשמור עליו בסוד והוא מתחזה לחבר שלהם בשם ג'יני.
תוך שימוש חסר אחריות בכוחה של המנורה, הילדים מבקשים, בין היתר, פיל מחמד וגלידה ענקית.
בהמשך ג'יני מספר לילדים על מרלוק, מכשף בעל יכולת לשנות צורה לכל חיה שייבחר, אשר מעוניין להשיג את המנורה ולעשות מעשים מרושעים.
בעזרת קמע קסם שיש למכשף, הוא מסוגל לקבל כמה משאלות שרק ירצה.
הילדים מבטיחים לג'יני שהם ישמרו עליו בכל מחיר וימנעו ממרלוק למצוא את המנורה.
למחרת, וובי משתמשת במשאלתה האחרונה כדי להחיות את כל הצעצועים שלה, מה שמאלץ את הילדים לחשוף מפני קמצוץ את זהותו האמיתית של ג'יני.
ברצון להרשים את האגודה הארכאולוגית בנשף השנתי שלהם, קמצוץ מבקש מג'יני שיהיה לו את האוצר של קולי באבא ומביא איתו את המנורה והשד לאירוע.
בנשף, מרלוק ודיג'ון מתקיפים את קמצוץ שמצליח להתחמק מהם, אבל למרבה הצער ללא המנורה האמיתית, אשר הוא התבלבל ולקח במקומה סירת רוטב.
כשדיג'ון מגלה על כך, הוא מחליט, לאחר שכנוע של ג'יני, לשמור על המנורה לעצמו ולא לגלות על כך למרלוק.
עם המנורה, דיג'ון מבקש שיהיה לו את כל הונו של קמצוץ, ובכך האחוזה, הנכסים והכסף עוברים לידו.
קמצוץ והילדים מחליטים לא לוותר ויוצאים למבצע על מנת להשיג מחדש את המנורה מידיו של דיג'ון.
המבצע לצערם נכשל שהם נתפסים ומרלוק משיג את המנורה.
מרלוק מבקש שדיז'ון יהפוך לחזיר בגלל חוסר נאמנותו ושהאחוזה תהפוך למבצר מרחף.
האחיינים מצליחים להציל את המצב שהם משתמשים בקלע כדי להפיל את המנורה מידיו של מרלוק ולזרוק אותה לקמצוץ.
כשהמנורה בידיו של קמצוץ, הוא מבקש שהכל יחזור לקדמותו.
הסרט מסתיים שכולם ביחד וקמצוץ מביע משאלה שלישית והאחרונה - שג'יני יהפוך לילד אמיתי ולא יהיה יותר שד.
לאחר שביקש את זה המנורה נעלמה והתפוררה לאבק.
במהלך קרדיט הפתיחה של הסרט, הגופן של הכותרת דומה לזה של סדרת הסרטים "אינדיאנה ג'ונס".
הרמז נוסף לסדרת הסרטים מגיע בהמשך הסרט כאשר מישהו שנראה כמו אינדיאנה ג'ונס, הדמות הראשית בסדרה, נמצא בנשף השנתי של האגודה הארכאולוגית.
ההתייחסויות הללו לסדרת הסרטים היו הודות לגארי קריסל, אז נשיא Disney Television Animation, שהיה לו "קסם אובססיבי" מהסדרה.
הסרט שאב השראה מהמעשיות "אלאדין ומנורת הקסמים" ו"עלי באבא וארבעים השודדים" מהאוסף "סיפורי אלף לילה ולילה".
מוזכרים בסרט גם אירועים היסטוריים ומקומות, ביניהם אטלנטיס ופומפיי.
הדיבוב העברי של הסרט בוים והופק על ידי שפרירה זכאי.
שם הדמותמדבב/ת באנגליתמדבב/ת בעבריתהדוד קמצוץאלן יאנגעדי וייסיואי דאקראסי טיילורפזית נונידואי דאקעירית שילהלואי דאקשירלי טפרוובי ונדרקוואקאורית ירוןשגרן מק'קוואקטרי מקגוברןיובל זמירדיג'וןריצ'רד ליברטיניגיורא קנתמרלוקכריסטופר לוידאריאל פורמןגברת פיטרבייג'ון פורישפרירה זכאידאקוורת'צ'אק מקאןאיציק סיידוףגברת מקוריג'ואן גרברסימה עמיאלג'יניריפ טיילורדב רייזרקריינותאוהד שחר
בגרסה האנגלית של הסרט דיבבו גם צ'ארלי אדלר, ג'ק אנג'ל, סטיב בולן, שרי לין, מיקי מקגוואן, פטריק פיני ופרנק ולקר.
סדרת הטלוויזיה "אגדות ברווזים" החלה את שידוריה ב-18 בספטמבר 1987, כאשר היא הסתיימה ב-28 בנובמבר 1990 לאחר שהופקו לה ארבע עונות ו-100 פרקים.
הסדרה הופקה על ידי Disney Television Animation שבבעלות חברת וולט דיסני, כאשר היא מבוססת על סדרת הקומיקס "הדוד קמצוץ" ומתרחשת ביקום דונלד דאק.
הסדרה עוקבת אחר הרפתקאותיהם של הדוד קמצוץ ואחייניו יואי, דואי ולואי.
האת'קוק חשף בראיון שעלילת הסרט הייתה אמורה להיות מחולקת לחמישה פרקים בסדרת הטלוויזיה, כאשר לאחר מכן עלה רעיון אם יש דרך להפציץ אותה כסרט באורך מלא.
העלילה במקור התרכזה באבן החכמים, אך הרעיון בוטל מאוחר יותר.
הפקת הסרט נעשתה על ידי Walt Disney Pictures ו-Disney MovieToons, כאשר זו ההפקה הראשונה של האולפן.
הנפשת הסרט נעשתה על ידי Walt Disney Animation France, כשזו ההפקה השנייה שהנפיש לאחר "המלך בבר" משנת 1989. בשל הצלחתו של הסרט "מי הפליל את רוג'ר רביט" משנת 1988, כמה אנימטורים שעבדו על הסרט הוצבו באולפן החדש של דיסני בלונדון ולוקיישן נוסף הוקם בפריז בפיקוחם של פול וגאתן בריצי.
אולפן דיסני בברבנק עיצב את הדמויות ואת לוחות הסיפור, ואז החומרים נשלחו לאירופה.
האת'קוק בילה את רוב זמנו בין לונדון לפריז, בעוד עבודות הדיו, הצבע והמצלמה נעשו בסין, כאשר עבודות נוספות נעשו בספרד.
הסרט הוא ההפקה האחרונה של דיסני שמשתמשת ב-cel-animation.
האנימטור לארי רופל שיתף על עבודתו במהלך הפקת הסרט:
"הייתי האמריקאי היחיד שעבד באולפן בפריז במהלך ההפקה הזו, שאר האמנים היוצרים הגיעו בעיקר מצרפת, דנמרק, אוסטרליה ואיטליה.
כאמריקאי היחיד בצוות, היו מקרים רבים שבהם נאלצתי להסביר למפקחים או אנימטורים אחרים את המשמעות המדויקת של כמה ביטויי סלנג אמריקאים המשמשים בדיאלוג של התסריט.
אני רוצה להוסיף שהסרט הקטן הזה בסופו של דבר היה די חשוב בגלל אנשי המקצוע הרבים הבולטים בהנפשה שהתחילו בפרויקט הזה.
מלבד עצמי (עשיתי הנפשה לפרויקטים רבים של דיסני, גם סרטים קצרים קלאסיים של האחים וורנר), ישנם, בין היתר, את האנימטורים של דרימוורקס, סילבן דבואי וניקולס מארלט, במאי ההנפשה הצרפתי פייר ליפודט, וג'יימס בייקר ודניאל ז'נט של Industrial Light & Magic.
עבור כל האירופאים שעבדו על הפיצ'ר הזה של דיסני, זה היה הגשמת חלום, ומכיוון שרובנו עבדנו על פיצ'ר בפעם הראשונה בחיינו, במובן מסוים זו הייתה שלגיה שלנו".
הקלטות הדיבוב הראשוני של הסרט נמשכו כשנה אחת, כאשר שישה חודשים נוספים הושקעו בהקלטות חוזרות.
אף על פי שאלן יאנג מעולם לא עבד עם כריסטופר לויד או ראסי טיילור לפני כן, הוא אמר שהוא התפעל מהעבודה שלהם.
תחילה רצו שאת דמותו של ג'יני ידבב רובין ויליאמס, דבר שלבסוף לא קרה, אם כי שנתיים לאחר מכן דיבב את ג'יני בסרט "אלאדין".
התפקיד בסופו של דבר הוענק לריפ טיילור, שבנוסף לעבודה עם אלן יאנג וראסי טיילור, בילה בין שלוש עד שש שעות לבד על מנת להקליט שורות חדשות, ובשלב מסוים הוא אפילו הקליט מחוץ לאולפן.
הוא סיפר "הייתי באטלנטיק סיטי...
כשהם התקשרו אליי ואמרו שהם צריכים לשנות קצת דיאלוג...
מצאתי טלפון באולפן רדיו והתקשרתי בשישה או שבעה עמודים של דיאלוג.
הייתי צריך לעשות את זה שבע פעמים...
כי הם המשיכו לשנות את דיאלוג".
בישראל הסרט הוקרן בבתי הקולנוע בדיבוב עברי שבוים והופק על ידי שפרירה זכאי, החל מ-21 בספטמבר 1991.
לאחר ההקרנה בבתי הקולנוע, הסרט הופץ לצפייה ביתית על גבי VHS ו-DVD, כאשר מהמכירות של הראשון הוא הניב הכנסות של 32 מיליון דולר כשמכר כ-2.3 מיליון יחידות בארצות הברית.
בהמשך הסרט עלה לאייטונס ולשירות הסטרימינג דיסני+.
ה-VHS של הסרט נמכר גם בישראל, כמו כן עם הגעתו של דיסני+ לארץ ב-16 ביוני 2022, הסרט נכלל בו כחלק מתכני הבכורה, תחת השם סיפורים של ברווזים הסרט: אוצר המנורה האבודה.
הפסקול כולל 22 רצועות של לחנים, כאשר הוא הופץ על ידי Intrada Records ב-4 באפריל 2017, לקראת האתחול של סדרת הטלוויזיה שנקרא "סיפורים של ברווזים" שיצא בהמשך השנה.
במהלך כתוביות הסיום של הסרט הושמע שיר הפתיחה של הסדרה, כאשר הוא בוצע על ידי ג'ף פסטו.
בעברית השיר בוצע על ידי שי זורניצר בניהולו המוזיקלי של רוני וייס.
השיר אינו מופיע בפסקול של הסרט.
הסרט לא זכה להצלחה כלכלית בקופות, כאשר הוא הרוויח ממכירות הכרטיסים כ-18.1 מיליון דולר מול תקציב של 20 מיליון דולר.
כמו כן, במהלך הקרנתו בארצות הברית, הסרט נאלץ להתחרות מול הקרנות קיץ אחרות, ביניהן "משפחת סילוני: הסרט" שמבוסס על הסדרה "משפחת סילוני", כשגם אינו הצליח בקופות.
הסרט קיבל ביקורות חיוביות בדרך כלל מאז יציאתו המקורית.
הסרט מחזיק בדירוג של 88% באתר "Rotten Tomatoes", על סמך שמונה ביקורות.
אתר "Common Sense Media" דירג את הסרט ב-3 מתוך 5 כוכבים.
כריס היקס מאתר "Deseret News" טען שהוא נכנס "עם ציפיות נמוכות מאוד...
הופתעתי לטובה עד כמה הסרט חכם ומצחיק".
בביקורת על הסרט לטלוויזיה, אמר ג'ואל סיגל מרשת ABC "הנה סרט שתוכלו לקחת אליו את הילדים שכולכם תהנו".
באתר "וראייטי" הסרט כונה "הרפתקה מונפשת שופעת, תסריט חכם, הרפתקה נבונה".
ביקורות שליליות לסרט כללו את ריצ'רד הרינגטון מעיתון "וושינגטון פוסט", אשר ביקר את הסרט בשל הטוויסטים הצפויים בעלילה שלו.
דייב קר מעיתון "שיקגו טריביון" ציין את חוסר הקרדיט לקארל בארקס, כותב סדרת הקומיקס עליה מבוססת סדרת הטלוויזיה שבהשראתה הסרט, והוסיף שהסרט הוא לא הפקה "שהאב המייסד היה גאה לשים בה את שמו".
צ'ארלס סולומון מעיתון "לוס אנג'לס טיימס" האשים בחוסר סיפור הרקע וראה בדמות דיג'ון "סטריאוטיפ מתכווץ".
במקביל להפצת הסרט, יצא לאור עיבוד קומיקס שמבוסס עליו, אשר נכתב על ידי ג'ון לוסטיג ואויר על ידי Jaime Diaz Studio.
בסרט הופיעו שלוש דמויות חדשות, דיג'ון, מרלוק וג'יני, אשר הופיעו במדיות נוספות לאחר הופעתם בהפקה, ביניהן בעונה הרביעית של הסדרה ובאתחולה "סיפורים של ברווזים".
הסרט היה אמור להיות הראשון בסדרת סרטים שמבוססת על הסדרה.
עם זאת, לאחר שהסרט הרוויח מתחת לציפיות, כל סרטי ההמשך בוטלו.
כשנשאל על האפשרות להפיק סרט המשך ענה האת'קוק "אני לא יודע לגבי סרטי 'אגדות ברווזים'...
אבל הייתי רוצה לעשות עוד פיצ'ר...
זה פשוט סיפור הרפתקאות קטן".
אגדות ילדים (ביפנית: 世界童話アニメ全集, באנגלית: My Favorite Fairy Tales) היא סדרת אנימה יפנית משנת 1986, אשר בכל פרק מציגה סיפור אגדה שונה.
הסדרה בוימה על ידי רוברט בארון, ונכתבה על ידי וינסטון ריצ'רד.
הסדרה הופצה במקור בשנת 1986 על ידי סבן אנטרטיינמנט ב-5 קלטות בתקן VHS.
בישראל הסדרה הופצה לראשונה בדיבוב לעברית בקלטות בתקן VHS, ולאחר מכן בשנת 1991 שודרה בערוץ הילדים.
לסדרה יש עונה אחת ו-14 פרקים באורך 12 דקות.
שפת המקור של הסדרה היא יפנית.
כל פרק בסדרה מציג סיפור אגדה שונה.
במאי ומפיק הדיבוב של הגרסה העברית היה יעקב שם טוב.
העיתון הבריטי "דיילי מירור" הפיץ את הפרקים של "שלושה חזירונים קטנים" ו"עלי באבא וארבעים השודדים" ב-DVD כחלק מקידום המכירות של העיתון.
בשנת 2006, Digiview Entertainment הפיצה את הפרק של "הקוסם מארץ עוץ" כחלק מהסדרה "Cartoon Craze".
המוזיקה נכתבה על ידי חיים סבן ושוקי לוי.
רוב המוזיקה של הסדרה נמצאת גם בסדרת הטלוויזיה "אגדות האחים גרים".
אגדות האבודים עם מייגן פוקס היא תוכנית טלוויזיה דוקומנטרית אמריקאית, שכל ארבעת פרקיה שודרו בערוץ Travel Channel בדצמבר 2018, ובערוץ Discovery גם בישראל.
על הסדרה נמתחה ביקורת אקדמית ב"וושינגטון פוסט" בייחוד בשל העובדה שהיא משלבת עובדות היסטוריות לצד הפסאודו-מדע (מדע שקרי) הארכאולוגי שמוצג בה.
הסדרה עוקבת אחר השחקנית מייגן פוקס ה"אובססיבית מגיל צעיר להיסטוריה של תרבויות, אנשים ומקומות קדומים - ומפקפקת תמיד בסיפורים המתועדים", שיוצאת לחקור שלל נושאים היסטוריים מנקודת מבט המאתגרת את הסיפורים המקובלים.
מס'שםתאריך שידור1"הנשים הוויקינגיות הלוחמות"4 בדצמבר 20182"סטונהנג': האבנים המרפאות"11 בדצמבר 20183"התרבות האבודה של אמריקה"18 בדצמבר 20184"מלחמת טרויה: אמת או שקר?"25 בדצמבר 2018
התוכנית עוררה ביקורת תקשורתית בשל הערבוב שלה בין עובדות היסטוריות ופסאודו-ארכאולוגיה: דייוויד ס.
אנדרסון הדגיש ב"וושינגטון פוסט" את התעניינותה של פוקס בתאוריות החייזרים הקדומים ואת "היחסים המסובכים של התוכנית עם הרשויות האקדמיות", והאשים אותה בכך שהיא השתמשה באקדמאים "כאבני דרך כדי להעלות טענות לא-מבוססות על העולם העתיק".
הוא הגיע למסקנה שקידום "עובדות חלופיות" עולה.
"אגדות האבודים אולי אירחו ואף עוררו סקרנות בעולם העתיק, אבל גם טשטשה עמוקות את הגבול בין אמת לדמיון".
אגדת בראשית הוא מדרש אגדה על ספר בראשית.
הקדמונים שציטטו ממנו הזכירוהו בשמות אחרים, וגם העתקים שלו שנמצאו בגניזת קהיר הכילו שמות אחרים.
בכתב יד מסוף המאה ה-15 מכונה המדרש "סדר אליהו רבה".
הראשון הידוע לנו שכינה את החיבור "אגדת בראשית" היה רבי מנחם די לונזאנו שהדפיסו תחת שם זה בוונציה ב-1618, ומאז זהו כינויו הנפוץ.
המדרש מחולק ל-28 פרשות, כאשר כל אחת כוללת דרשה על פסוק אחד מספר בראשית, על פסוק מהנביא ועל פסוק מספר תהילים.
ייתכן שהחלוקה ל-28 פרשיות מבוססת על מנהג הקריאת התורה הארצישראלי, שבו היו מסיימים את התורה אחת לשלוש שנים.
רבי אברהם בן הגר"א טען כי האמורא רב הוא מחבר המדרש.
אריה לייב גורדון הקדים עוד יותר את זמנו וייחסו לתנא רבי מאיר.
חוקרים מודרניים דחו את דעתם, וכיום מקובל שהמדרש חובר בימי הביניים.
יום טוב ליפמן צונץ תיארך אותו למאה ה-12 לכל המוקדם; משה דוד הר וטאוגלס סברו שהתחבר במאה ה-10. עזרא קהלני קבע, בעקבות טאוגלס ומחקר מקורי שהמדרש התחבר במאה ה-9 בדרום איטליה.
ביחס למקורותיו של המדרש, שלמה בובר טען שהדרשן התבסס בעיקר על מדרש תנחומא-בובר, ואילו קהלני טען שרוב הדרשות הן דרשות מקוריות.
1618 הודפס בוונציה על־ידי רבי מנחם די לונזאנו, בתוך ספר "שתי ידות".
1802, ה'תקס"ב הודפס על־ידי רבי אברהם בן הגר"א.
אהרן ילינק הדפיס את המדרש בווינה בשנת ה'תרי"ז, 1857, בתוך קובץ בית המדרש חלק ד.
בשנת ה'תרי"ח (1858) הודפס בלבוב על־ידי רבי צבי הירש שפרלינג.
פירוש אבי הנחל לרבי חיים פלאג'י.
הרב חנוך זונדל בן יוסף מביאליסטוק הוציא מהדורה עם פירושיו עץ יוסף וענף יוסף בוורשה בשנת ה'תרל"ו, 1876.
רבי שלמה בובר הוציא מהדורה מכתב־יד עם מבוא נרחב, קראקא ה'תרס"ג (1903).
עידן דשא הוציא מהדורה מתוקנת על פי דפוס ראשון ועפ"י כתב־יד בתוך "ילקוט מדרשים" - חלק שביעי (צפת, תשע"ז), ומהדורה נוספת על־פי כתב־יד אחר בתוך ילקוט מדרשים - חלק שמיני (צפת, תשע"ט).
עזרא קהלני פרסם מהדורה מדעית של המדרש (ירושלים, תשפ"א).
אגדות דיסני הוא תואר, שמכיר באנשים שתרמו תרומה יוצאת דופן ואינטגרלית לחברת וולט דיסני.
התואר חולק החל משנת 1987 באופן שנתי במהלך טקס פרטי מיוחד, כאשר החל משנת 2009 התואר מוענק אחת לשנתיים ב-D23, מועדון המעריצים הרשמי של החברה.
מקבלי התואר נבחרים על ידי ועדת בחירה, אשר מונתה בעבר על ידי רוי א.
דיסני, אחיינו של וולט דיסני.
הוועדה מורכבת מבמאים ותיקים של החברה, היסטוריונים ורשויות אחרות.
חלק ממקבלי התואר קיבלו אותו לאחר מותם.
כל אדם אשר זוכה בתואר, מקבל פסלון אשר עוצב על ידי אנדראה פאבילי.
הפסלון מיוצר בעבודת יד מברונזה בכל שנה.
הפסלון בצורה של זרועו של מיקי מאוס אשר אוחז בשרביט שבקצה שלו כוכב.
בפסלון יש שלושה אלמנטים אשר מאפיינים את התרומה של מקבלי התואר:
הספירלה - מייצגת את הדמיון, כוחו של הרעיון.
היד - מייצגת את המיומנות, המשמעת והאומנות.
השרביט והכוכב - מייצגים קסם: הניצוץ שנוצר כשדמיון ומיומנות משתלבים ליצירת חלום חדש.
מלבד הפסלון עצמו, כל אדם שזוכה בתואר מוזכר בלוח זיכרון מברונזה באמצעות טביעת ידו וחתימתו, או באמצעות תמונה של הפסלון שעליו מוזכר השם.
הלוחות מוצבים בתצוגה אשר נמצאת באולפני וולט דיסני בברבנק.
שנהמקבלי התוארהערות1987פרד מקמורי1989לס קלארק, מרק דייוויס, אב אייוורקס, אולי ג'ונסטון, מילט קאהל, וורד קימבל, אריק לארסון, ג'ון לונסברי, וולפגנג ריית'רמן, פרנק תומאסכל מקבלי התואר, מלבד אייוורקס, הם תשעת הזקנים של דיסני.1990רוג'ר א.
ברוגי, ג'ו פאולר, ג'ון הנץ', ריצ'רד אירווין, הרברט ריימן, האחים שרמן (ריצ'רד מ.
כל מקבלי התואר בטקס זה הם ממוצא אירופאי.1998ג'יימס אלגר, בדי בקר, קתרין ביומונט, וירג'יניה דייוויס, רוי א.
דיסני, דון אססן, וילפרד ג'קסון, גליניס ג'ונס, קיי קאמן, נ.
ברוקס, ג'יימס קמרון, ג'יימי לי קרטיס, מיילי סיירוס, סטיב דיטקו, האריסון פורד, מארק הן , פרנק אוז, קלי ריפא, ג'ו רוהייד וג'ון ויליאמס
אגדה ש'מגדה הוא סרט אנימציה קומי אמריקאי-גרמני שיצא לאקרנים בתחילת 2007. הסרט מבוסס על אגדות הילדים של האחים גרים והנס כריסטיאן אנדרסן.
בשנת 2009 יצא ל-DVD סרט המשך בשם "אגדה ש'מגדה 2", שלא דובב לעברית ולא הופץ בישראל.
הסרט מציג את עולם האגדות שם הקוסם (ג'ורג' קרלין) שולט בכל אגדות הילדים ושומר על האיזון בין טוב לרע.
יחד עם עזרה משני העוזרים שלו, מונק המתוח (וולאס שון) וממבו השלומיאל (אנדי דיק), הקוסם מוודא שכל האגדות מתנהלות לפי הסדר הנכון כדי שיהיו להן סופים טובים.
אולם הקוסם עוזב לסקוטלנד לחופשה ארוכה.
והוא עוזב את הממלכה והמאזניים תחת השגחתם של מונק וממבו.
אלה, הידועה בתור סינדרלה (שרה מישל גלר), חיה בתור משרתת בשביל משפחתה החורגת, וחולמת על פגישה עם הנסיך (פטריק וורבארטון).
חברה הטוב מן הארמון הוא ריק (פרדי פרינז ג'וניור), הוא שוטף הכלים של הארמון.
אלה רואה את ריק בתור חבר, אבל ריק אוהב את אלה בסוד, אף על פי שהוא שונה מהנסיך.
כאשר ריק שולח הזמנות לנשף הארמון, הוא נותן אחת לאלה.
ואז נחשף שריק רואה בנסיך משהו שאין לו עיקר, והוא לא מבין מה אלה מוצאת בו.
שלושת האמיגוס של ריק, השפים המצחיקים (פיל פרוקטור, רוב פאולסן וטום קני) במטבח הארמון, מאמינים שריק מקנא בנסיך.
הנסיך עושה הכל לפי ספר החוקים שלו ומתכנן להפגש עם כל העלמות בנשף.
אולם הדברים לא מתוכננים בנשף.
תודות לעוזרים, אמה החורגת של אלה, פרידה (סיגורני ויבר) מתכננת להנשא לנשף של הנסיך.
היא רדפה אחרי מונק וממבו ושנתה את המאזן בין טוב לרע, דבר אשר גרם לאגדות לקבל סופים רעים.
היא מזמנת צבא של טרולים, מכשפות, זאבים, ענק ועוץ לי גוץ לי לטירה.
אלה מגלה מה קורה והיא רצה ליער שם היא פוגשת את מונק וממבו.
השלושה התכוננו למצוא את הנסיך שלה ולהביס את פרידה ולהציל את עולמם.
יחד הם עפו אל שבעת הגמדים (טום קני וג'ון דיאמג'יו) לביתם.
המכשפות והטרולים בהנהגתה של מלכת השלג תקפו אותם.
שבעת הגמדים תקפו את הטרולים, כאשר הם עפו בעזרתו של ריק שגנב מטאטא מעופף.
פרידה החליטה למצוא את אלה בעצמה.
היא הצליחה לתפוס את אלה וחזרה לארמון, עם ריק, מונק וממבו במרדף.
פרידה ענתה את אלה מפני שאם הסיפור ירוץ כרגיל היא עוד תנשא לנסיך כשפרידה לא תקבל דבר.
ריק, מונק וממבו מתגנבים לטירה ותוקפים את פרידה.
לאחר קרב קצר, ריק לוקח פיצוץ בשביל אלה ושוקע בשינה עמוקה.
אלה מחזירה לפרידה וגורמת לה ליפול אל הפורטל.
כאשר פרידה נעלמה, ריק מתעורר מהכישוף וגורם לאלה לנשק אותו בשמחה.
כאשר ריק שואל אותה למה היא לא רוצה את הנסיך, אלה ענתה לו שהיא יודעת שהיא תתאהב בו, והוא הנסיך בעיניה.
אחר כך הוא הציע לה נישואין.
סינדרלה וריק נשאו, והחליטו שזה הגורל שלהם לסופים הטובים.
החתונה שלהם נחגגה ברחבי הממלכה, ולאחר ההכתרה, המלכה אלה והמלך ריק התנשקו תחת ירח מלא ולאור הזיקוקים והם שמחים על חייהם החדשים ביחד.
עוץ לי גוץ לי הפך להיות השמרטף של התינוק של בת הטוחן.
והקוסם חזר מהחופשה ושכח מהאירועים שקרו כאשר עזב.
בסוף הסרט, פרידה נלכדה באנטארקטיקה מוקפת בפילי ים.
שרה מישל גלר - אלה
פרדי פרינז ג'וניור - ריק
פטריק וורבארטון - הנסיך האמפרדינק
מייקל מקשיין - עוץ לי גוץ לי
ג'ון פוליטו - הזאב השמן
טום קני - הזאב הקשוח
הדיבוב העברי בוים בידי טליה ברקאי, והופק על ידי עוזי פוקס ומייקי אריאל באולפני נ.ל.ס.
נמרוד רשף - הנסיך האמפרדינק
טליה ברקאי - אחות חורגת
אורלי תגר - אחות חורגת
עפרון אטקין - עוץ לי גוץ לי
מייקי אריאל - בת הטוחן / מכשפה
נורית בנאי קורן - פיה טובה / מכשפה
מאיה בר שלום - מכשפה
מיכה אוזין סליאן - זאב
יורם יוספסברג - שף גדול / מנהיג גמדים
צביקה שוורצברג - שף בינוני / גמד
חנן רוזן - שף קטן / גמד / זאב
עמי מנדלמן - גמד / שומר ארמון
יותם סחייק - משרת / שומר ארמון / גמד
אגדות מורטל קומבט: נקמתו של סקורפיון הוא סרט הנפשה למבוגרים באורך מלא מסוגת פעולה ואמנויות לחימה, המבוסס על זיכיון המדיה מורטל קומבט.
הסרט, שהופק על ידי האחים וורנר ו-NetherRealm Studios (היורשים של מידוויי גיימס, מפתחי המשחק המקורי), מסווג בסיווג צפייה R בשל האלימות הגרפית הרבה שבו.
הסרט מתאר את סיפור המקור של סקורפיון, אחת מדמויות הלוחמים המזוהות ביותר של הזיכיון, ומתרחש בתקופת המשחק המקורי.
הסרט הופץ ב-14 באפריל 2020 באופן דיגיטלי וב-28 באפריל בבלו ריי (באיכות 4K).
הסרט הופץ גם לשירותי VOD בישראל.
ביפן, אמן הלחימה של שבט השיראי ריו הנזו הסאשי הוא איש משפחה נשוי להארומי ואב לבן בשם סאטושי.
הוא מלמד את בנו שיעור בחיים כשסאטושי צופה בעקרב נאבק במאות נמלים ומצליח לשרוד.
הוא לוקח את בנו בחזרה לכפר לארוחת ערב, אך מותקף על ידי לוחמי נינג'ה של שבט הלין קוויי היריב.
הוא מביס אותם רק כדי לגלות שהם רצחו את כל תושבי הכפר, בהם את אשתו.
הנזו מתמלא בזעם והורג את כל אנשי הלין קוויי שתקפו אותו, אך עוצר כאשר סאב-זירו, מנהיג שבט הלין קוויי, מחזיק בבנו כבן ערובה.
הנזו נכנע וסאב-זירו לוכד אותו בקרח אותו הוא יורה מידיו, ואז רוצח את סאטושי לנגד עיניו של הנזו, שנשבע לנקום.
לאחר מכן, סאב-זירו הורג את הנזו.
הנזו מתעורר בממלכת העולם התחתון, מעין גרסה מזרח אסייתית לשאול, כבול בשלשלאות.
הוא מצליח להשתחרר ולהרוג את השדים שמענים אותו.
הוא מגיע לטירת שליט הממלכה, שם הוא נפגש עם המכשף קואן צ'י.
קואן צ'י מציע לו עסקה: הנזו יילחם עבורו בטורניר מורטל קומבט ויגנוב בעבורו את הקמע שכולא את האל המטורף שינוק, והוא יאפשר לו לנקום בסאב-זירו ואולי אף יחזיר את משפחתו לחיים.
הנזו מסכים וקורא לעצמו סקורפיון על שם העקרב שהוא ובנו ראו במפגשם האחרון.
סקורפיון הוא אל-מת, שאינו מת או חי, ונשמתו חדורת הנקמה נידונה להלך בתפר שבין החיים והמוות.
הוא זכה ליכולות על-טבעיות בהן ירי צלצלי קונאי מתכתיים מידיו ושליטה בהם, טלפורטציה וזימון אש מהשאול.
הוא לובש מסכה צהובה וברדס שחור, ומדים בצבעי צהוב ושחור כצבעי שבט השיראי ריו.
בנוסף, סקורפיון חמוש בשתי חרבות נינג'אטו.
בינתיים, אל הרעם ריידן שמשמש גם כמגן ממלכת הארץ, מודיע לנזיר השאולין ואמן הקונג פו לו קאנג שהגיע הזמן להתכונן לטורניר המורטל קומבט במטרה להגן על ממלכת הארץ.
אם נציג ממלכת העולם החיצון ינצח, הקיסר המרושע שאו קאהן יוכל לפלוש לממלכת הארץ ולכבוש אותה.
בנוסף ללו קאנג מצטרפים גם סוניה בלייד, לוחמת קשוחה בכוחות המיוחדים של ארצות הברית, וג'וני קייג', כוכב קולנוע נרקיסיסט ושחצן, כל אחד מסיבותיו הוא: סוניה רודפת אחרי הפושע וראש סינדיקט הדרקון השחור קיינו וג'וני בטוח שהוא מצלם סרט אמנויות לחימה נוסף.
את הטורניר מארח המכשף שאנג טסונג על אי שנמצא בתפר בין הממלכות.
כשסקורפיון מגיע לאי הוא מסתנן למקדש ומוצא את הקמע שכולא את שינוק, אך ריידן משכנע אותו לא למסור אותו לקואן צ'י באומרו שיש לו עדיין ברירה ובחירה חופשית.
בינתיים, לו קאנג, סוניה בלייד וג'וני קייג' רואים כיצד גורו, אלוף הטורניר מטעם ממלכת העולם החיצון, מביס בקלות את ג'קסון "ג'אקס" בריגס, שותפה של סוניה שנתפס על ידי קיינו.
הוא תולש את זרועותיו של ג'אקס לפני שריידן עוצר את הקרב.
אחרי הקרב שאנג טסונג מכריז על תחילת הטורניר והמשתתפים משוגרים למקומות שונים ברחבי האי.
ג'וני קייג' בקושי מצליח לנצח את באראקה, סוניה בלייד הורגת את רפטייל ולו קאנג מביס את קיטאנה שנכנעת לו.
השלושה נפגשים ביער עם סקורפיון שעסוק בחיסול מתנקשים (שהסתננו לאי בניגוד לחוקי הטורניר) ומבינים שהטורניר אמיתי, רציני ומסוכן.
סקורפיון מציע להם להסתתר עד שהטורניר ייגמר אך הם מסרבים.
שאנג טסונג, שמופתע מהצלחת גיבורי ממלכת הארץ, מאפשר בקריצת עין לקיינו לשלוח צבא של מתנקשים שיחסלו אותם.
סקורפיון הורג רבים מהם בקלות רבה באמצעות הקונאי שלו.
הוא מדבר עם גיבורי הארץ ואומר שאין להם סיכוי ולאחר מכן עוזב.
לו קאנג, סוניה בלייד וג'וני קייג' מצליחים להגיע לארמון של שאנג טסונג, שם הם שוב מותקפים על ידי המתנקשים של קיינו.
סקורפיון שוב עוזר להם להרוג אותם.
קיינו פותח עליהם באש כבדה אך נבלם על ידי סאב-זירו.
סקורפיון חדור הנקמה תוקף בזעם את סאב-זירו ואחרי קרב קצר מפיל אותו לתהום מלאת דוקרנים מחודדים, והשניים משופדים על אחד מהם.
בינתיים סוניה רודפת אחרי קיינו במטרה להציל את ג'אקס וג'וני מצטרף אליה.
לו קאנג מתקדם לעבר חדר הכס בארמון של שאנג טסונג לקרב הגמר של הטורניר.
סוניה מובסת על ידי המפלצות של קיינו אך ג'וני קייג' מוכיח לה שהוא לא רק שחקן אלא גם לוחם אמיתי, ומציל אותה.
הם מביסים את קיינו וצבאו ומשחררים את ג'אקס.
כאשר סקורפיון משופד מעל גופתו של סאב-זירו בתהום הדוקרנים, מופיע לפניו קואן צ'י וחושף שהוא זה שרצח את שבט השיראי ריו ואת משפחתו של הנזו הסאשי, כאשר התחפש לסאב-זירו באמצעות כישוף.
הוא מקניט את סקורפיון על אי-השלמת המשימה ועוזב אותו שם, בטוח שנפטר ממנו.
סקורפיון רותח מזעם ובאמצעות זיכרון מוסר ההשכל על העקרב וכוח הרצון שלו שסיפר לבנו, הוא מצליח להרים את עצמו מהדוקרן ולהשתחרר.
בשיא הטורניר לו קאנג נאבק בגורו, אך לא מצליח להביסו.
גורו תופס את לו קאנג וכמעט תולש את זרועותיו, אך ניצל בידי סקורפיון שעורף את ראשו של גורו באמצעות הצלצל שלו.
שאנג טסונג מסכל את בגידתו של קואן צ'י ומציע לסקורפיון עסקה: שיביס את לו קאנג כנציג ממלכת העולם החיצון ובתמורה יקבל את קואן צ'י על מנת שינקום בו.
סקורפיון מתלבט וכשנראה שהוא מקבל את ההצעה בחוסר ברירה, הוא מבצע טלפורטציה ולוכד את שאנג טסונג כבן ערובה ומכריח אותו למסור לידיו את הקמע ואת קואן צ'י.
הוא מודיע ללו קאנג שהוא נכנע, ובכך לו קאנג, מגן ממלכת הארץ, מוכתר כמנצח של הטורניר ונמנעת פלישתו של שאו קאהן.
שאנג טסונג נמלט לממלכת העולם החיצון והאי קורס תחתיו.
בעוד שריידן, לו קאנג, סוניה בלייד, ג'וני קייג' וג'אקס נמלטים, סקורפיון נשאר להילחם מול קואן צ'י על מנת לנקום את נקמתו.
אחרי קרב קשה הוא מביס את קואן צ'י והורג אותו באמצעות תלישת ראשו ושריפת גופתו באש אותה הוא יורק מפיו (ה-Fatality הידוע של סקורפיון ממשחקי המחשב).
בשיחה על ספינת המילוט, לו קאנג מרגיש שאכזב את ריידן כאשר הפסיד לגורו והיה נהרג לולא סקורפיון התערב אך ריידן מסביר לו שגורלו לא היה להביס את גורו אלא להביס את הקיסר המרושע שאו קאהן.
בממלכת העולם החיצון, שאו קאהן מענה את שאנג טסונג בעקבות כישלונו ומורה להכין את צבאותיו על מנת לפלוש לממלכת הארץ.
פטריק זייץ - הנזו הסאשי/סקורפיון
ג'ורדן רודריגז - לו קאנג
דארין דה פול - קואן צ'י
ג'ואל מקהייל - ג'וני קייג'
ג'ניפר קרפנטר - סוניה בלייד
ארט באטלר - שאנג טסונג ומתנקש מהלין קוויי
רובין אטקין דאונס - קיינו ושינוק
מיטשל - ריידן ולוחם מהלין קוויי
אייק אמדי - ג'קסון "ג'אקס" בריגס
קווין מייקל ריצ'רדסון - גורו ועובר אורח
גריי דלייל - קיטאנה וסאטושי הסאשי
פרד טטשיור - מולוך ושאו קאהן
הסרט סווג בסיווג צפייה R בשל האלימות הגרפית הרבה שבו, הכוללת קטיעת איברים, עריפת ראשים, שבירת עצמות והמון דם.
בכך הסרט נאמן למשחקי המחשב, שספגו במשך השנים ביקורת רבה על האלימות שבהם.
הסרט זכה ל-90% ביקורת חיובית באתר Rotten Tomatoes עם ציון ממוצע של 7.35/10.
הסרט הרוויח 508,501 דולר ממכירות DVD ועוד 2,126,294 דולר ממכירות בלו ריי וכל זה רק בארצות הברית.
בסך הכל הרווחים בארצות הברית עמדו על 2,634,695 דולר.
בעקבות הצלחת הסרט, יצא ב-2021 סרט המשך - "אגדות מורטל קומבט: קרב הממלכות".
סקורפיון מופיע גם בסרט ההמשך.
אגדות מרשמלו היא סדרת טלוויזיה ישראלית חינוכית לילדים, אשר משודרת החל מ-2 באוגוסט 2020 בניק ג'וניור.
הסדרה עוסקת בילדה בשם רוזי, אשר באה בכל פרק לאכול בבית הקפה של מרשמלו הקוף, המספר לה ולבאי בית הקפה האחרים גרסאות מעט שונות לסיפורי האגדות הקלאסיים, עם זיקה למזון.
מרשמלו (עידו מוסרי) - קוף אשר מכין מאכלים טעימים בבית הקפה שלו.
רוזי (יהל בוסקילה) - ילדה אשר באה בכל פרק לאכול אצל מרשמלו בבית הקפה ושומעת סיפורי אגדות מרתקים.
טל (טל מוסרי) - לקוח אשר תמיד מצחיק את כולם.
אגדר (בנורווגית: Agder) הוא אחד ממחוזות נורווגיה, הממוקם בדרום המדינה.
עד 1 בינואר 2020, המחוז חולק לשני מחוזות, מערב אגדר ומזרח אגדר.
מאז תחילת המאה העשרים, המונח סרלנדט ("הארץ הדרומית") היה נפוץ עבור אזור זה, לפעמים עם הכללת מחוז רוגלנד הסמוך.
לפני כן האזור נחשב לחלק ממערב נורווגיה.
האזור היה ממלכה קטנה בימי הביניים, ולאחר איחוד נורווגיה נודע בשם אגדפילקי ואחר כך אגדסידן.
השם אגדר לא היה בשימוש לאחר 1662, אז הוחלט לחלק את האזור ליחידות ממשלתיות קטנות יותר שנקראו נדניס, רוביגלגט, ליסטר ומנדל.
השם "קם לתחייה" בשנת 1919 כששני מחוזות נורווגיה הנמצאים בערך באותו אזור גאוגרפי כמו מחוז אגדסידן הישן קיבלו את השם אוסט־אגדר (מזרח אגדר) ווסט אגדר (מערב אגדר).
עוד לפני ששני המחוזות התמזגו בשנת 2020, הם שיתפו פעולה בדרכים רבות: לאוניברסיטת אגדר היו אתרים באוסט־אגדר ובווסט־אגדר, כמו גם מוסדות רבים אחרים, כמו בית המשפט לערעורים באגדר ומחוז משטרת אגדר.
השם אגדר קודם לשפה הנורווגית ופירושו אינו ידוע.
המילה אגדר נובעת מהמילה הנורדית העתיקה אגדיר.
בתקופת הוויקינגים המוקדמת, אגדיר הייתה ממלכה קטנטנה בה התגורר עם הנקרא על שמה, האגירים.
הידע המודרני בנורדית העתיקה לא נותן קצה חוט לגבי משמעות השם; הוא לא דומה לאף מילה בנורדית העתיקה, מה שאומר שהשם ישן יותר מנורדית.
נורווגיה בתקופת הוויקינגים חולקה לממלכות קטנות שנשלטו על ידי אנשים שהתמודדו על אדמות, עליונות ימית או עלייה פוליטית וחיפשו בריתות או שליטה באמצעות נישואין עם משפחות מלוכה אחרות, מרצון או לא מרצון.
הרלד גרנראוד אביו של אוסה
אוסה, אביו של חלפדן השחור
לפני תקופת הוויקינגים יש פער בהיסטוריה של האזור במשך כמה מאות שנים, בספרו "גרמאניה" תיאר ההיסטוריון טקיטוס את הסויונים (אנשים מהמדינות שוודיה ונורווגיה), שחולקו לציוויאטות (ממלכות) לאורך חופי סקנדינביה והיו יוצאי דופן בכך שהיה להם צי ספינות מיוחדות שהיו בעלות צורה שונה.
הם לא היו תלויים במפרש (כך אומר טקיטוס) אך פרט לכך הם אינם שונים מספינות הוויקינגים.
סיוויטים אלה עברו כל הדרך סביב סקנדינביה לקוטב הצפוני, או לפחות לאזורים הקרובים לשם, שם עצרו.
נראה ברור שבתקופת הברזל נורווגיה הייתה מאוכלסת באותם אנשים כמו אלה אשר בשוודיה, שכונו במקורות הלטיניים "הסויונים".
נורווגיה אז חולקה למדינות קטנות; אגדר היה אחת מהמדינות הללו.
אגדות לופין היא סדרת טלוויזיה מונפשת צרפתית-סינית-איטלקית, שנוצרה על ידי ניקולס לה-נווה ולורה מולר.
הסדרה הופקה על ידי חברת Xilam הצרפתית, יואוקו מסין ו-Maga Animation Studio מאיטליה, בשיתוף פעולה עם הטלוויזיה הצרפתית ו-Rai Ragazzi .
הסדרה החלה את שידוריה ב-Rai Yoyo באיטליה עם דיבוב באיטלקית.
בהמשך, היא החלה את שידוריה בערוצים נוספים, ביניהם France 5 בצרפת ושירות הסטרימינג הסיני יואוקו.
הסדרה בשפת המקור שלה נוספה ליואוקו, שהיד (לצד דיבוב בערבית), ושודרה לצד דיבוב בספרדית בערוץ Canal Panda בספרד, טרם שידור הסדרה בפני עצמה.
בסופו של דבר, ב-4 במאי 2022, פרקי הסדרה החלו לעלות לערוץ יוטיוב רשמי שנפתח על ידי Xilam.
בישראל, החלה הסדרה את שידוריה בערוץ הופ!
בדיבוב בעברית ב-23 במאי 2021, כאשר חמשת הפרקים הראשונים עלו לאתר האינטרנט של הערוץ טרום בכורה ב-16 במאי, ו-15 פרקים נוספים עלו בתאריך בכורת הסדרה.
שידורי הסדרה הופסקו בפתאומיות לאחר שידור הפרק ה-32 ב-30 ביוני (אם כי שמונת הפרקים האחרונים בסדרה עלו לאתר האינטרנט של הערוץ באותו התאריך), ושבועיים לאחר מכן הוחלפה בסדרה "בינקי וסוכני המחמד".
הסדרה חזרה לשידורים בערוץ ב-1 באוקטובר כחלק מרצועת השידור "הופ'לה", ובמסגרתה שודרו הפרקים הנותרים.
סיום השידור המקורי של הסדרה הסתיים ב-7 בנובמבר ויומיים לאחר מכן, הסדרה סיימה את שידוריה בערוץ כליל, אם כי חזרה בשנית לרצועת השידור חודש לאחר מכן, ב-6 בדצמבר.
הסדרה עוקבת אחר לופין, זאב צעיר שגורלו הוא להיות זאב רע כמו משפחתו, אולם הוא לא רוצה בכך: הוא חולם להיות כמו הגיבורים מהסיפורים אותם מעריץ.
לשם כך, הוא עובר בין סיפורים ומחליף אותם, מתוך הנחה כי הוא יכול לפתור את הבעיה המוצגת בסיפור.
במסעו הוא מגלה כי זה לא פשוט להגיע לסוף הטוב של הסיפור, ואף יוצר בעיה גדולה יותר, אך למזלו, הוא יכול לסמוך על עזרתו של המספר כדי ללמוד מטעויותיו.
כאשר לופין פותר את הבעיה המוצגת, הוא אף מציע פתרון טוב יותר לסיום הסיפור.
הדיבוב העברי בוים על ידי אפי בן ישראל, והופק על ידי ענבר שטגר עזרא.
הדיבוב נעשה באולפני דאבי דאב.
דמותמדבב/ת באנגליתמדבב/ת בעבריתלופיןקייסי צ'ייסעמית מטלוןמספרמתיו גצ'יגלעד קלטר
בשפת המקור של הסדרה, דמויות נוספות שהופיעו במהלך הסדרה דובבו על ידי דייוויד גזמן, ברוס שרפילד ולקסי קנדריק.
בדיבוב העברי של הסדרה, הן דובבו על ידי ערן מור, לורן סביר, יובל גרבש, ספיר דרמון ואליעזר וייס.
עונהמספר פרקיםתקופת שידור מקוריתקופת שידור בישראל שידור ראשוןשידור אחרוןשידור ראשוןשידור אחרון1784 במאי 2022יפורסם בהמשך23 במאי 20217 בנובמבר 2021
אגדת אבן משעל היא אגדה מרוקאית שמקורה במאה ה-17. האגדה עוסקת ביהודי מרוקאי בשם "אהרון אבן משעל" אשר פרק את עול האסלאם מעל היהודים, והכתיב למוסלמים את סדר היום.
האגדה מהללת את הסולטאן, מולאי ראשיד, מייסד השושלת העלווית שהיגרה מסוריה לתפוס את השלטון במרוקו, ולהסביר את חגיגות ה"טולבה" לזכרו.
אהרון אבן משעל היה יהודי מהעיר תאזה שמאס בתשלום מס הגולגולת - ג'יזיה לשלטונות המוסלמיים (המרינים).
הוא גיבש צבא של יהודים והצליח להשתחרר משלטון המוסלמים על אזור מגוריו.
לאחר מכן, הכתיר את עצמו כ"מלך היהודים" והחל לנהוג במוסלמים כפי שנהגו ביהודים: הוא החשיב אותם לסוג ב', אך נתן להם להתקיים בחסותו ולא הציב בפניהם את אפשרות הגיור או מוות (בניגוד למוחמד עם הקמת דתו החדשה, האסלאם).
הוא אפשר ליהודים לשגשג באלפיהם, בנה לו ולחייליו טירה מבוצרת שממנה התנהל צבאו כמפקדה, והגביל את ישיבת המוסלמים למקומות ייעודיים בשולי החברה ובכל שנה למלכותו ערך משתה וחגיגות שבמהלכן הורה למוסלמים לספק לו ולאנשיו נשים בתולות עבור ההרמון שלו.
לבסוף, חששו המוסלמים כי יכבוש אבן משעל את כל מרוקו וישים קץ לשלטון האסלאם.
יום אחד קם מוסלמי בשם "א-רשיד" שמאס בעריצות של אבן משעל כלפי המוסלמים, הוא אסף 500 לוחמים מוסלמים במטרה לשדוד ולרצוח את אבן משעל שכן "ממונו הרב הוא מקור כוחו".
א-רשיד התחזה לעני מרוד (או לפי גרסה אחרת לאישה בתולה שמועלה כמס להרמונו המתרחב של אבן משעל) והתדפק על דלת הטירה בבקשה למזון ולשתייה, כאשר אבן משעל חס עליו והכניסו בהכנסת אורחים לביתו.
בשעת הלילה כאשר ישן המלך היהודי, ניצל זאת א-רשיד השתלט עליו וביחד עם חייליו המוסלמיים, עינה את אבן משעל כדי לדעת היכן מוחבא ממונו ורצח אותו לאחר שזה ענה לו.
חלק מהגרסאות מספרת כי עשה זאת בשם "כבוד הנשים המוסלמיות שחולל".
א-רשיד ניצל את הממון של אבן משעל ואת התשתית שנותרה אחריו (אמצעי לחימה) כדי לעלות על העיר פאס ולכבושה.
האגדה נחקרה על ידי האקדמאים, פרופסור חיים זאב הירשברג מאוניברסיטת בר-אילן ושנים לאחר מכן גם על ידי הפרופסור אנדרה לוי מאוניברסיטת בן-גוריון בנגב, ומתועדת באתר הפדרציה של יהודי מרוקו ובאתר "מורשת מרוקו".
אגדת אסטריד הוא ספר לילדים ומבוגרים שנכתב על ידי הסופרת שהם סמיט ומלווה באיורים מאת סשה נאומוב.
הספר פורסם בהוצאת צלטנר בשנת 2015.
"אגדת אסטריד" הוא ספר ביוגרפי שנכתב על ידי, שהם סמיט, הספר מספר את סיפור חייה של הסופרת השוודית, אסטריד לינדגרן.
בספר מסופר על חייה של לינדגרן והוא מתאר את ההשפעה של חייה על יצירותיה הספרותיות.
הספר כתוב בסגנון כתיבה מיוחד המשלב עובדות ביוגרפיות יחד עם פרשנות אישית ורגשית של הסופרת.
הדמויות בסיפור הן אינן דמויות מפורשות, כל הדמויות בסיפור מבוססות על הספרים של הסופרת השוודית "לינדגרן" שעליה מסופר הספר, כל אחד מאופיין של דמויות הסיפור מבוסס על כל אחד מן הספרים שלה.
שבירת מוסכמות חברתית: הספר מתאר את חייה של אסטריד לינדגרן כאישה צעירה ששברה מוסכמות חברתיות רבות, כמו הולדת ילד מחוץ לנישואים והתגברות על מכשולים אישיים כדי להיות סופרת מצליחה.
העוצמה של דמיון ויצירתיות: סיפור חייה של לינדגרן מדגים את הכוח של דמיון ויצירתיות, כפי שנראה ביצירותיה המפורסמות כמו "בילבי" ודמויות אחרות.
אומץ ונחישות: הספר מדגיש את האומץ והנחישות של לינדגרן בניהול חייה ובקריירה הספרותית שלה, תוך שהיא מתמודדת עם ביקורות ומכשולים שונים.
אהבה לספרות ולכתיבה: שהם סמיט מביאה לידי ביטוי את האהבה הגדולה שלה ושל לינדגרן לספרות ולכתיבה, דרך תיאור הסיפורים והדמויות שיצרה לינדגרן.
חשיבות החופש והעצמאות: הדמויות של לינדגרן, כמו בילבי, מדגישות את החשיבות של חופש אישי ועצמאות, נושאים שחזרו שוב ושוב ביצירותיה.
הביקורות על הספר "אגדת אסטריד" הן ברובן חיוביות, בחלקן, אומרים הקוראים כי הם אהבו בסיפור את האנרגיה החיובית של בילבי.
הקוראים אומרים שהספר מאוד מפורט והומוריסטי ושווה קריאה גם לילדים וגם למבוגרים, הספר כתוב בצורה של עובדות פשוטות ו"עגולות" המתחשב בגיל הקוראים ובקושי של ילדים להבנת הזמן החולף.
אגדות התורה לילדים הוא אלבום האולפן העשירי של הזמרת-יוצרת הישראלית אתי אנקרי.
האלבום יצא לאור ב-3 ביולי 2024 בהוצאת PIL.
בשנת 2020 הוציאה אתי אנקרי את האלבום שולם לעולם שכלל מוזיקה לילדים.
לאחר מכן, חדלה מלהוציא אלבומים נוספים.
עם זאת, הוציאה בשנת את "התקוה" (חלק הלקוח מתוך "הכתר") לאור מלחמת חרבות ברזל.
בהמשך לכך, יצא אגדות התורה לילדים וכלל סיפורים שונים הלקוחים מתוך התנ"ך.
מדינהתאריך יציאהפורמטחברת תקליטיםמקורכלל העולם3 ביולי 2024הזרמת מוזיקה • הורדה דיגיטליתPIL
אגדת הביצה היא ציור שמן על קרטון משנת 1919 מאת הצייר השווייצרי-גרמני פאול קלה.
מאז 1982 הציור מוצג בגלריה העירונית לנבכהאוס שבמינכן, אך בעלותו הייתה שנויה במחלוקת בשל מקורו.
הציור היה אחד מהיצירות שהנאצים הגדירו כ"אמנות מנוונת", והם החרימו אותו ממוזיאון מדינת הנובר בשנת 1937. עם זאת, הציור לא היה בבעלות המוזיאון, אלא הושאל לו על ידי ההיסטוריונית לאמנות סופי ליסיצקי-קופרס.
ביולי 2017 נודע כי יורשיה של ליסיצקי-קופרס הגיעו להסכם עם עיריית מינכן בנוגע לבעלות עליו.
הציור משתייך לסדרה של "נופים קוסמיים" שקלה יצר במספר רב בין השנים 1917 ל-1919, בהם ביטא תפיסה סימבולית של הטבע.
במרחבי צבע מופשטים, הנשלטים על ידי גוונים של צהוב גופריתי ומנוגדים לסגול, מסודרים האובייקטים בצורה נאיבית.
בנוף החלומי, הדמות האנושית עצמה הופכת לחלק מהטבע.
"בעבר (אפילו כילד) היה הנוף ברור לי מאוד.
תפאורה למצבי רוח של הנפש.
זמנים מסוכנים מתחילים כעת, כשהטבע רוצה לבלוע אותי, אני כבר איני כלום, אך יש לי שלווה."
הציור נרכש זמן קצר לאחר השלמתו על ידי פאול קופרס, מנהל איגוד האמנים של הנובר, ואשתו סופי, לימים ליסיצקי-קופרס, ישירות מסטודיו האמן במינכן.
בשנת 1926 השאילה סופי ליסיצקי-קופרס את הציור למוזיאון הפרובינציאלי של הנובר, יחד עם 15 יצירות מודרניסטיות נוספות.
ב-5 ביולי 1937, במסגרת המאבק של המשטר הנאצי ב"אמנות מנוונת", החרימה ועדת האמנות של המשטר הנאצי את הציור מהמוזיאון.
החל מ-19 ביולי 1937, הציור הוצג בתערוכה המבזה שנשאה את אותו שם, על קיר שכונה "קיר הדאדא".
בשנת 1941 רכש סוחר האמנות הרשמי של היטלר, הילדברנד גורליט, את הציור מהרייך הגרמני תמורת 500 פרנקים שווייצריים.
הציור הפך לחלק מאוסף גורליט, שכלל מאות רבות של יצירת אמנות שחלקן נבזזו מיהודים על ידי הנאצים.
בשנת 1962 הציור הועמד למכירה פומבית בבית המכירות למפרץ בקלן, למרות שהייתה התייחסות למקורו ולהנחה שהוא עדיין שייך לסופי ליסיצקי-קופרס.
הציור נרכש אז על ידי האספן השווייצרי ארנסט ביילר, שמכר אותו לגלריית רוזנגרט בלוצרן, שם היה בין השנים 1973 ל-1982. לאחר מכן נרכש עבור 700,000 מארק גרמני על ידי קרן גבריאלה מינטר ויוהנס אייכנר ועיריית מינכן, שהשאילו אותו לגלריה העירונית לנבכהאוס.
שנת 1992, בנה של סופי ליסיצקי-קופרס, ין ליסיצקי, הגיש תביעה לבית המשפט המחוזי במינכן בדרישה להשבת הציור, אך התביעה נדחתה בשל התיישנות.
העקרונות לביטול ההתיישנות על פי הצהרת וושינגטון, שעליהם התחייבו המוזיאונים הציבוריים בגרמניה, לא חלו במקרה זה, שכן גלריית לנבכהאוס הוא מוסד פרטי.
במרץ 2012 הגישו היורשים תביעה נוספת נגד עיריית מינכן בדרישה להשבת הציור, בטענה שהתגלו מסמכים חדשים המהווים ראיות.
ביולי 2017 נודע כי היורשים הגיעו להסכם עם עיריית מינכן, שלפיו יקבלו פיצוי כספי, והציור יישאר בלנבכהאוס.
אגדות מארץ ים הוא אוסף של סיפורי פנטזיה ומאמרים מאת הסופרת האמריקאית אורסולה לה גווין, שפורסם בהוצאת הארקורט בשנת 2001. ונלווה לחמשת הספרים של סדרת ארץ ים, שעלילתם מתרחשת בארכיפלג הבדיוני "ארץ ים".
"אגדות מארץ ים" זכה בפרס Endeavour השנתי, עבור הספר הטוב ביותר של סופר מצפון מערב האוקיינוס השקט, ובפרס לוקוס, על האוסף הטוב ביותר, עבור אוספי ספרות ספקולטיביים.
שניים מתוך סדרת הספרים שנאספו פורסמו בעבר, Darkrose and Diamond (1999) ושפירית (1998), ושניהם היו מועמדים לפרסים שנתיים.
נכון לשנת 2025 הספר עדיין לא תורגם לעברית למרות שהספרים הקודמים בסדרת ארץ ים תורגמו.
בית הספר לקסמים מוקם באי רוק.
בתה של מכשפה ובנו של סוחר עשיר מתאהבים זה בזה.
"אוגיון השקט" (מורו של מג) עוזר לרב-מג שלו להתמודד עם רעידת אדמה.
מרפא מסתורי מגיע לכפר נידח שסובל ממגפת בעלי חיים.
זהו כתב שלאחר הרומן טהאנו.
"תיאור של ים כדור הארץ" (חומר עזר)
כל הסיפורים מפרשים מחדש את העולם של ארץ ים.
בטרילוגיה המקורית, החברה ב"ארץ ים" בכלל ומיומנויות הקסם בפרט נשלטים על ידי גברים.
נשים יכולות להיות רק מכשפות, וזו הדרגה הנמוכה והבזויה ביותר של העולם הקסום, כפי שמתבטא בפתגם "חלש כקסם נשים, מרושע כקסם נשים".
הסיפורים בסיפורי כדור הארץ מנסים לתקן את האיזון.
נחשף כי בית הספר "רוק" הוקם על ידי נשים שהודחו ממנו מאוחר יותר; וכי אוגיון, המורה והמורה האהוב של גד, למד את הקסם שלו ממאסטר שלמד מאשת קסם "לא מורשית".
סיפורים אחרים מציגים נשים חזקות ואסרטיביות המאתגרות בדרכים שונות את הדומיננטיות הגברית.
אגואיזם אתי (מצרפתית, égoïsme) היא גישה בפילוסופיה של המוסר, המציבה במרכז את האדם הפועל, וגורסת את העיקרון המוסרי לפיו על כל אדם לפעול כדי לקדם את תועלת עצמו, כפי שהוא תופס אותה.
האגואיזם האתי מתיר כך את הסתירה האפשרית בין פעולה של אדם לקידום ענייניו האישיים, ועקרונות מוסריים אחרים, התובעים ממנו לדחות את קידום ענייניו לטובת עניינם של אחרים, או להתחשב בעניינים אחרים אלו.
האגואיזם האתי דוחה את הרעיון לפיו ניתן לנקוב בעקרונות נורמטיביים אובייקטיביים כלשהם, ודבק בתפישה לפיה עקרונות נורמטיביים חייבים להיות סובייקטיביים ותלויים בתפישתו של כל אדם בנפרד.
גם זרמי משנה של האגואיזם האתי, דוגמת ההדוניזם האתי, קובעים עקרון סובייקטיבי (להרבות בהנאות ולהמעיט בכאבים).
במובן זה, ניתן לראות באגואיזם האתי תורה נורמטיבית חסרה, שכן היא נעדרת תכתיב שאינו תלוי בתפישה הסובייקטיבית של האדם הפועל.
היפוכו של האגואיזם הוא האלטרואיזם, הדוגל בהעדפת הזולת על פני האינדיבידואל.
ב) כי פעולה אגואיסטית מסוגים מסוימים (לדוגמה, התנהגות מקיאווליסטית, מרמה או שקר) תניב תוצאות טובות פחות לאינדיבידואל הפועל, ומשום כך שכיחותה תרד ולא תעלה.